નિર્દેશક અને અભિનેતાની અરસપરસની સમજૂતીથી ફિલ્મ અને ભૂમિકા વધુ મજબૂત બને છે. આ અંગે અભિષેક કહે છે કે હું મારા તમામ નિર્દેશકોને પૂરેપૂરી ક્રેડિટ આપવા ઇચ્છું છું, કેમ કે હું ખૂબ જ લિમિટેડ ટાઇપનો અભિનેતા છું. હું મારા નિર્દેશકોની ખાસ મદદ ઇચ્છું છું. મને મારી મર્યાદાઓનો ખ્યાલ છે. મારે માત્ર ડિરેક્ટરનાં પ્રેમ અને વિશ્વાસ જોઇએ છે. શું ફિલ્મો માટે સિક્સપેક એબ્સ જરૂરી છે? આ અંગે વાત કરતાં અભિષેક કહે છે કે જો પાત્રની જરૂર હોય તો તે જરૂરી છે. તે કહે છે કે જ્યારે હું ‘ગુરુ’ ફિલ્મ કરી રહ્યો હતો ત્યારે મણિરત્નમે કહ્યું કે જેમ જેમ ગુરુ ઘરડો થતો જશે તેમ તેમ તેનું વજન વધતું જશે ત્યારે મેં તે ફિલ્મ માટે ૧૧ કિલો વજન વધાર્યું હતું. તે ફિલ્મની જરૂર હતી.